 ऐह्‌ड़ी गल्ल नेईं ऐ जे एदेआ पैह्‌ली बारी होआ रदा ऐ जां फ्हीं इस समस्या गी पैदा करने आह्‌लें तत्थें दे बारे च उ’नें लोकें गी पता नेईं ऐ जे राश्ट्र दे वैचारिक बंधन गी बचाई रक्खने दा दावा करदे न।  समस्या एह् ऐ जे उन्दी बचनवद्धता बी संदेह थमां दूर नेईं ऐ।  सच्च ते एह् ऐ जे उन्ही वचनवद्धता होर बी मती संदिग्ध ऐ।  संप्रग सरकार खासकर कांग्रेस नेतृत्व आह्‌‌ला ऐ, हिन्दुवाद दे बक्खीं नरम रूख अपनाने च रूचि रखदे न।  आतंकवाद दी समस्या दे भाजपा दे अति राश्ट्रवादी प्रक्षेपण च हिस्सेदा बनके साह्ई अल्पसंख्यकें दी बिगगड़दी स्थिति दे पास्सै केंद्र सरकार दी उदासीनता थमां एह् दोगलापन झलकदा ऐ।  ऐसी गल्ल नेईं ऐ जे आतंकवाद कोई गम्भीर समस्या नेईं ऐ ते ना गै एह् उम्मीद कीत्ती जोई सकदी ऐ जे देश च आतंकवादी हिंसा गी घटनाएं गी परिणामें दी सरकार पासेआ अनदिक्खी कीत्ती जाई सकदी ऐ, अल्पसंख्यकें दी प्रताड़ना ते अलगाव थमां पैदा होए दे आतंकवाद दे बधदे ग्राफ दे बिच्च आपसी सरबन्धें उप्पर संप्रग सरकार दी चुप्पी थमां एह्‌दी नामामी सिद्द होंदी ऐ।  कुसै रोग दे लक्ष्णें थमां निब्भडना बक्खरी गल्ल ऐ पर उसदे कारनें कन्नै निब्भड़ना इक बक्खरी गल्ल ऐ।  समां आई गेदा ऐ जे कांग्रेस नेतृत्व पासेआ हिन्दूवाद दे बक्खी नरम रूख छौड़ी दित्ता जा ते भगवा चुनौती कन्नै निब्भड़ेआ जाए।  देश गी साम्प्रदायिक हिंसा दे बधदे खथरे थमां छटकारा दुआने दा होर कोई तरीका नेईं ऐ।  कांग्रेस दे ब’रे 1980 थमां लेइयै जदूं इ’नें बाबरी मस्जद दे जंदरे खोली दित्ते हे, हूने तक्कर जदूं इसदे लेई अपना पैह्‌लैं आहला रूतवा हासल करना असंभव ऐ जे चुनावी इत्हास कन्नै इस्सी एह्‌दे दोगलेपन दी व्यर्थता दे बारे च समझ आई जानी चाहिदी।  दूयै बक्खीं दरार पैदा करने आह्‌ली ताकतें अपना आधार बना रदियां, चिंताजनक गल्ल एह् जै सरकारी संस्थान इस प्रक्रिया च इन्ने भ्रश्ट होई गेदे न जे साम्प्रदायिक हिंसा दे पीड़तें ते आतंकवाद दे बरूद लड़ाई दे नांऽ उप्पर कीत्ती गेदी बर्बरता थमां पीड़तें दा इन्दे उप्परां विश्वास चकोई गेआ ऐ।